Pályázat Törőcsik Mari Ösztöndíjra

Az Emberi Erőforrások Minisztériuma immár harmadik alkalommal hirdet pályázatot a Törőcsik Mari Ösztöndíj odaítélésére színművészeti tanulmányokat folytató hallgatóknak. Balog Zoltán, az emberi erőforrások minisztere 2015-ben, Törőcsik Mari 80. születésnapja alkalmából tartott gálán jelentette be az ösztöndíj alapítását.

A Nemzet Színésze és a Nemzet Művésze címmel kitüntetett, kétszeres Kossuth-, kétszeres Jászai Mari- és Balázs Béla-díjas magyar színművésznő, érdemes és kiváló művész, a Halhatatlanok Társulatának örökös tagja által alapított Ösztöndíj célja színművész szakon tanulmányokat folytató hallgatók szakmai munkájának, művészeti tevékenységének ösztönzése. Az ösztöndíj összege a 2017/2018-as tanévben nettó 100 ezer forint havonta.

Az ösztöndíjra vonatkozó pályázati felhívás részletei a [www.kormany.hu/hu/emberi-eroforrasok-miniszteriuma](http://www.kormany.hu/hu/emberi-eroforrasok-miniszteriuma) portálon találhatók meg.

2017. október